Den vanligste årsaken er at du ikke har husket å avslutte (= fjerne) kjøretøyet på din SkyttelPASS-avtale (og på eventuelle tilleggsavtaler for ferje).
Det kan også hende at bompasseringer og ferjereiser du er blitt fakturert for ble foretatt før du gjennomførte salg eller vraking av kjøretøyet og avsluttet kjøretøyet på avtalen. På faktura står det oppført hvilken periode faktura gjelder for.
På Min Side ser du detaljer om bompasseringer og ferjereiser som er avregnet din SkyttelPASS-avtale.
Husk at:
Det er avtaleeier, ikke kjøretøyets nye eier, som er juridisk ansvarlig for å betale bompasseringer og ferjereiser foretatt av kjøretøy på avtalen.
Det er ikke nok å ta brikken ut av kjøretøyet. Dersom kjøretøyet fortsatt er aktivt i avtalen, vil det ved passeringer i bomstasjoner/bomringer og ved ferjereiser tas bilde av kjøretøyets registreringsnummer, som deretter kobles opp mot og belastes din SkyttelPASS-avtale.
Det anbefales at du selv fjerner ditt kjøretøy på Min Side, da henvendelser per e-post eller kontaktskjema til vårt kundesenter kan ha noe behandlingstid. Husk også å avslutte kjøretøyet du skal selge eller vrake på eventuell tilleggsavtale hos AutoPASS for ferje og/eller Bastø Fosen.
Det anbefales at selger av kjøretøy har skriftlig avtale med kjøper/ny eier om hvem som skal betale for bompasseringer og ferjereiser inntil kjøretøy er avsluttet på avtalen.